José Longueira

José Longueira Díaz, nado na Coruña no século XIX e finado na mesma cidade o 7 de xuño de 1945, foi un empresario e diplomático galego. Empresario naval e de aduanas, foi cónsul do Perú na Coruña e exerceu como o terceiro presidente do Deportivo da Coruña entre 1909 e 1914.

 Traxectoria 
Empresario naval, dedicouse ás aduanas e consignacións a través da súa empresa familiar, "José Longueira e Hijos", activa dende 1870. En 1902 foi elixido vicecónsul do Perú na Coruña, ascendendo a cónsul en 1906.

Asiduo á Sala Calvet, vogou co equipo do ximnasio en varias regatas de remo e en 1906 foi un dos fundadores do Club Náutico da Sala Calvet. En xaneiro de 1907 foi elixido como contador na primeira xunta directiva do novo Deportivo da Sala Calvet, actual Deportivo da Coruña. En 1909 foi elixido presidente, cargo que ocupou ata 1914.

Entre 1924 e 1927 foi presidente do Colexio de Axentes y Comisionistas de Aduanas da Coruña, e foi o único galego que presidiu o Consello Xeral de Colexios de Aduanas de España. En 1928 fundou xunto a Fidel González Rodríguez a firma "Agencia Longueira, SL", hoxe "Matías González Chas SL". Foi ademais concelleiro da Coruña e vicecónsul honorario do Brasil.

Faleceu na Coruña o 7 de xuño de 1945.

 Vida persoal 
Casou con Josefina Parada Ortiz de Taranco.

 Notas 

 Véxase tamén 
 Outros artigos 
 Presidentes do Deportivo da Coruña
 Bibliografía 


Categoría:Nados na Coruña
Categoría:Nados en ano descoñecido
Categoría:Nados no século XIX
Categoría:Empresarios de Galicia
Categoría:Diplomáticos
Categoría:Presidentes do Deportivo da Coruña
Categoría:Finados en 1945